ຍາມໃດ ຫວຽດນາມ ກໍ່ຖືເປັນສຳຄັນແລະສະຫງວນບຸລິມະສິດສູງ ໃຫ້ວຽກງານປ້ອງກັນ, ຕ້ານຢາເສບຕິດ
ທ່ານນາຍົກລັດຖະມົນຕີຫງວຽນເຕີນຢຸງ
(ພາບປະກອບ)
ຕອນບ່າຍວັນທີ 21/05, ຢູ່ສຳນັກງານລັດຖະບານ, ທ່ານນາຍົກລັດຖະມົນຕີ ຫງວຽນເຕີນຢຸງ ໄດ້ໃຫ້ການຕ້ອນຮັບບັນດາຫົວໜ້າຄະນະຜູ້ແທນຂັ້ນສູງ 5 ປະເທດ ກຳປູເຈຍ, ຈີນ, ລາວ, ມຽນມາ, ໂທ ແລະ ອົງການປ້ອງກັນ ຕ້ານຢາເສບຕິດ ແລະ ອາດຊະຍາກຳຂອງສະຫະປະຊາຊາດ (UNODC) ທີ່ພວມເຂົ້າຮ່ວມກອງປະຊຸມຂັ້ນສູງລັດຖະມົນຕີ ໃນຂອບເຂດຂໍ້ຕົກລົງກ່ຽວກັບການຮ່ວມມືປ້ອງກັນ, ຕ້ານຢາເສບຕິດເຂດອະນຸພາກພື້ນແມ່ນ້ຳຂອງ ຢູ່ຮ່າໂນ້ຍ, ໂດຍທ່ານ Heremy Douglas, ຫົວໜ້າຜູ້ຕາງໜ້າພາກພື້ນຂອງ UNODC, ນຳໜ້າ. ທ່ານນາຍົກລັດຖະມົນຕີ ຫງວຽນເຕີນຢຸງ ຖືວ່າ, ກົນໄກຮ່ວມມືເຂດອະນຸພາກພື້ນໄດ້ເສີມຂະຫຍາຍບົດບາດເປັນເຈົ້າການ, ຕັ້ງໜ້າໃນການສ້າງ, ວາງແຜນນະໂຍບາຍ, ວາງອອກບັນດາຂໍ້ລິເລີ່ມ ແລະ ການເຄື່ອນໄຫວຮ່ວມມືລວມກ່ຽວກັບການປ້ອງກັນ, ຕ້ານຢາເສບຕິດ. ຢືນຢັນຫວຽດນາມ ໃຫ້ຄຳໝັ້ນສັນຍາຜັນຂະຫຍາຍແຜນການກະທຳເຂດອະນຸພາກພື້ນເຊິ່ງໄດ້ຮັບການຮັບຮອງເອົາຢ່າງມີປະສິດທິຜົນ, ທ່ານນາຍົກລັດຖະມົນຕີ ຫງວຽນເຕີນຢຸງ ເນັ້ນໜັກວ່າ: ດ້ວຍຄວາມມານະພະຍາຍາມຂອງຕົນ, ຍາມໃດຫວຽດນາມກໍ່ຖືເປັນສຳຄັນແລະສະຫງວນບຸລິມະສິດສູງໃຫ້ວຽກງານປ້ອງກັນ,ຕ້ານຢາເສບຕິດ; ສົມທົບກັນຢ່າງແໜ້ນແຟ້ນກັບສະຫະປະຊາຊາດ, ບັນດາປະເທດໃນອະນຸພາກພື້ນ, ທັງຢູ່ລະດັບຫຼາຍຝ່າຍ ແລະ 2 ຝ່າຍ ເພື່ອຕໍ່ສູ້, ສະກັດກັ້ນໄພພິບັດທີ່ມີລັກສະນະທົ່ວໂລກນີ້. ທ່ານນາຍົກລັດຖະມົນຕີ ຫງວຽນເຕິ໋ນຢຸງ ຕີລາຄາສູງບົດບາດ ແລະ ການຊ່ວຍເຫຼືອຂອງ UNODC ໃຫ້ບັນດາປະເທດໃນອະນຸພາກພື້ນ ແລະ ສະເໜີ UNODC ສືບຕໍ່ຊ່ວຍເຫຼືອ ແລະ ຮ່ວມມືກັບຫວຽດນາມ ແລະ ບັນດາປະເທດໃນພາກພື້ນໃນວຽກງານປ້ອງກັນ, ຕ້ານຢາເສບຕິດ, ສູ້ຊົນກໍ່ສ້າງພາກພື້ນທີ່ບໍ່ມີຢາເສບຕິດ.
ຕາງໜ້າຄະນະ, ທ່ານ Jeremy Douglas, ຫົວໜ້າຜູ້ຕາງໜ້າພາກພື້ນຂອງ UNODC, ຕີລາຄາສູງບົດບາດ ແລະ ຄຳໝັ້ນສັນຍາຂອງຫວຽດນາມ ໃນການປ້ອງກັນ, ຕ້ານຢາເສັບຕິດໃນທົ່ວໂລກ ແລະ ພາກພື້ນອານຸພາກພື້ນແມ່ນຳ້ຂອງ. ທ່ານຖືວ່າການຮ່ວມມືລະຫວ່າງປະເທດຕ່າງໆ ແມ່ນການສະໜັບສະໜູນຄຳໝັ້ນສັນຍາທົ່ວໂລກຂອງ ສປຊ ແລະ ທ່ານ Ban Ki moon ໃນການຕ້ານອາດສະຍາກຳ ແລະ ຢາເສບຕິດຢ່າງແຮງ. ຕີລາຄາສູງກອງປະຊຸມຄັ້ງນີ້ບັນລຸໄດ້ຂໍ້ຕົກລົງກ່ຽວກັບແຜນການກະທຳລວມ ກໍ່ຄືຊົມເຊີຍອາຊຽນ ໄດ້ມີກົນໄກຮ່ວມມືລວມໃນການປ້ອງກັນ, ຕ້ານອາດສະຍາກຳຂ້າມຊາດ, ທ່ານ Jeremy Douglas ຢືນຢັນວ່າ UNODC ຈະຮ່ວມມືຢ່າງແໜ້ນແຟ້ນກັບບັນດາປະເທດໃນພາກພື້ນ ກໍ່ຄືສະໜອງການຊ່ວຍເຫຼືອທີ່ຈຳເປັນໃຫ້ບັນດາປະເທດອະນຸພາກພື້ນແມ່ນຳ້ຂອງ ເພື່ອປ້ອງກັນ, ຕ້ານອາດສະຍາກຳຂ້າມຊາດ ແລະ ປ້ອງກັນ, ຕ້ານຢາເສບຕິດ.
(ແຫຼ່ງຄັດຈາກ VOV)